CELEX: 52021DP0445
Language: sl
Date: 2021-11-11 00:00:00
Title: Sklep Evropskega parlamenta z dne 11. novembra 2021 o zahtevi za odvzem imunitete Nilsu Ušakovsu (2020/2239(IMM))

20.5.2022   
               
               
                  SL
               
               
                  Uradni list Evropske unije
               
               
                  C 205/57
               
            
         P9_TA(2021)0445
         Zahteva za odvzem imunitete Nilsu Ušakovsu
         Sklep Evropskega parlamenta z dne 11. novembra 2021 o zahtevi za odvzem imunitete Nilsu Ušakovsu (2020/2239(IMM))
         (2022/C 205/08)
         
            Evropski parlament,
         
                     —
                  
                  
                     ob upoštevanju zahteve za odvzem imunitete Nilsu Ušakovsu, ki jo je dne 23. oktobra 2020 posredoval generalni državni tožilec Republike Latvije v zvezi s kazenskim postopkom, ki ga bo sprožil v Republiki Latviji, in ki je bila razglašena na plenarnem zasedanju 13. novembra 2020,
                  
               
                     —
                  
                  
                     po zagovoru Nilsa Ušakovsa v skladu s členom 9(6) Poslovnika,
                  
               
                     —
                  
                  
                     ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
                  
               
                     —
                  
                  
                     ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019 (1),
                  
               
                     —
                  
                  
                     ob upoštevanju 29. in 30. člena latvijske ustave,
                  
               
                     —
                  
                  
                     ob upoštevanju člena 5(2), člena 6(1) in člena 9 Poslovnika,
                  
               
                     —
                  
                  
                     ob upoštevanju poročila Odbora za pravne zadeve (A9-0304/2021),
                  
               
                     A.
                  
                  
                     ker je tožilec na sekciji za težje primere v oddelku za kazenske zadeve vrhovnega državnega tožilstva v Rigi zahteval odvzem imunitete Nilsu Ušakovsu, poslancu Evropskega parlamenta, da bi proti njemu začel kazenski postopek v zvezi s kršitvijo prepovedi prometa z napravami, spremenjenimi za posebne tajne operacije;
                  
               
                     B.
                  
                  
                     ker je bila 30. januarja 2019 med uradno preiskavo pisarne Nilsa Ušakovsa kot predsednika mestnega sveta Rige v povezavi z drugimi kazenskimi postopki najdena naprava, ki je namenjena predvsem skrivnemu snemanju video in avdio posnetkov in ki je bila posebej zasnovana in uporabljana za posebne tajne operacije;
                  
               
                     C.
                  
                  
                     ker naj bi Nils Ušakovs s tem, ko je namestil napravo v svoji pisarni v prostorih mestnega sveta Rige, kršil prepoved iz prvega odstavka 51. člena zakona o prometu blaga strateškega pomena, ki fizičnim osebam prepoveduje nabavo ali posedovanje opreme, naprav ali orodij oziroma njihovih sestavnih delov, posebej zasnovanih ali prirejenih za posebne tajne operacije, vključene na nacionalni seznam Republike Latvije, ki določa blago in storitve strateškega pomena; ker naj bi Nils Ušakovs s svojim ravnanjem storil kaznivo dejanje v skladu z drugim odstavkom 2371. člena latvijskega kazenskega zakonika;
                  
               
                     D.
                  
                  
                     ker je bil Nils Ušakovs na volitvah maja 2019 izvoljen v Evropski parlament;
                  
               
                     E.
                  
                  
                     ker se domnevno kaznivo dejanje ne nanaša na mnenje ali glas, ki ga je Nils Ušakovs izrekel pri opravljanju svojih dolžnosti v skladu s členom 8 Protokola št. 7 o privilegijih in imunitetah Evropske unije;
                  
               
                     F.
                  
                  
                     ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države imunitete, priznane poslancem parlamenta te države;
                  
               
                     G.
                  
                  
                     ker je v 29. in 30. členu latvijske ustave določeno, da:
                     
                        „Člen 29
                        Brez privolitve Saeimaja poslancem ni mogoče odvzeti prostosti ali jim kakor koli omejiti osebne svobode niti ni mogoče preiskati njihovih prostorov. (…)
                     
                     
                        Člen 30
                        Brez privolitve Saeimaja ni mogoče začeti kazenskega pregona zoper poslanca.“;
                     
                  
               
                     H.
                  
                  
                     ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obtoženec“ (2);
                  
               
                     I.
                  
                  
                     ker je namen poslanske imunitete zaščititi Parlament in njegove poslance pred sodnimi postopki, povezanimi z dejavnostmi poslancev med opravljanjem parlamentarnih dolžnosti, ki jih od teh dolžnosti ni mogoče ločiti;
                  
               
                     J.
                  
                  
                     ker v tem primeru Parlament ni našel dokaza o tem, da gre za fumus persecutionis, tj. dejstva, ki kažejo, da bi lahko bil namen sodnega postopka škodovati politični dejavnosti poslanca in s tem tudi Evropskemu parlamentu;
                  
               
            1.   
            
               sklene, da se Nilsu Ušakovsu odvzame imuniteta;
            
         
         
            2.   
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Latvije in Nilsu Ušakovsu.
            
         
         
            (1)  Sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23; Sodba Sodišča z dne 19. decembra 2019 v zadevi Junqueras Vies, C-502/19, ECLI:EU:C:2019:1115.
         
            (2)  Sodba Splošnega sodišča z dne 30. aprila 2019 v zadevi Briois proti Parlamentu, T-214/18, ECLI:EU:T:2019:266.